Si tezrigt n 06 meɣres 2017, yuɣal uɣmis-a, yetteffeɣ-d war tiɣmi (Amellal d uberkan), imi si 2009 ar wazemz-a, yella yetteffeɣ-d s tiɣmi. Am wakken diɣ, i d-yella ubeddel ula deg yismawen n kra n yisebtar n uɣmis-a. Amedya n usebter 13, yellan ittusemma «Sya u sya», yuɣal fkan-as isem «Taddart / Taɣiwant». Ula d asebter 14, i yellan d «Asgunfu» deg wuṭṭun amenzu, yuɣal d «Idles» i kra n lweqt, syin diɣ yuɣal d «Akka d wakka». Ula d isem n usebter 11, ibeddel si «Awal» ɣer «Wali kan» atg.